b'\n_START_ARTICLE_\nIn\xc5\xa1titut in\xc5\xbeenirjev elektrotehnike in elektronike\n_START_PARAGRAPH_\nIn\xc5\xa1titut in\xc5\xbeenirjev elektrotehnike in elektronike, znan tudi pod angle\xc5\xa1ko kratico IEEE (Institute of Electrical and Electronics Engineers) je svetovno zdru\xc5\xbeenje in\xc5\xbeenirjev omenjenih strok, ki promovira in\xc5\xbeenirstvo, ustvarjanje, razvoj, integracijo in pridobivanje znanja na podro\xc4\x8dju elektri\xc4\x8dnih, elektronskih in informacijskih tehnologij, ra\xc4\x8dunalni\xc5\xa1tva ter sorodnih znanosti._NEWLINE_In\xc5\xa1titut je bil ustanovljen leta 1963 z zdru\xc5\xbeitvijo Ameri\xc5\xa1kega in\xc5\xa1tituta elektri\xc4\x8dnih in\xc5\xbeenirjev (American Institute of Electrical Engineers) in In\xc5\xa1tituta radijskih in\xc5\xbeenirjev (Institute of Radio Engineers). Danes je zdru\xc5\xbeenje najve\xc4\x8dje na svetu po \xc5\xa1tevilu tehni\xc4\x8dnih profesionalcev, saj \xc5\xa1teje ve\xc4\x8d kot 420.000 \xc4\x8dlanov iz ve\xc4\x8d kot 160 dr\xc5\xbeav.'